钦定古今图书集成/明伦汇编/闺媛典/第048卷 > 惠士元妻王氏
## 钦定古今图书集成/明伦汇编/闺媛典/第048卷 > 惠士元妻王氏

按《元史列女传》：惠士元妻王氏，大都人。至正十四年士元病革，王氏曰：“‘吾闻病者粪苦则愈’。乃尝其粪，颇
甘，王氏色愈忧。士元嘱王氏曰：‘我病必不起，前妾所
生子，汝善保护之，待此子稍长，即从汝自嫁矣’。王氏
泣曰：‘君何为出此言耶？设有不讳，妾义当死，尚复有
他说乎？君幸有兄嫂，此儿必不失所居’。”数日，士元卒。
比葬，王氏遂居墓侧，蓬首垢面，哀毁逾礼。常以妾子
置左右，饮食寒煖，惟恐不至。岁馀，妾子亦死，乃哭曰：
“无复望矣！”屡引刀自杀。家人惊救，得免。终丧，亲旧皆
携酒礼祭士元于墓。祭毕，众欲行酒，王氏已经死于
树矣。